CELEX: E1996P0002
Language: el
Date: 1996-06-13 00:00:00
Title: Αίτηση συμβουλευτικής γνωμοδότησης του Inderψy herredsrett, με απόφαση του εν λόγω δικαστηρίου της 11ης Μαρτίου 1996, στην υπόθεση Jψrn Ulstein και Per Otto Rψiseng κατά Asbjψrn Mψller (Υπόθεση Ε-2/96)

Avis juridique important

|

E1996P0002

Αίτηση συμβουλευτικής γνωμοδότησης του Inderψy herredsrett, με απόφαση του εν λόγω δικαστηρίου της 11ης Μαρτίου 1996, στην υπόθεση Jψrn Ulstein και Per Otto Rψiseng κατά Asbjψrn Mψller (Υπόθεση Ε-2/96)  

Επίσημη Εφημερίδα αριθ. C 169 της 13/06/1996 σ. 0015 - 0015

Αίτηση συμβουλευτικής γνωμοδότησης του Inderψy herredsrett, με απόφαση του εν λόγω δικαστηρίου της 11ης Μαρτίου 1996, στην υπόθεση Jψrn Ulstein και Per Otto Rψiseng κατά Asbjψrn Mψller (Υπόθεση Ε-2/96) (96/C 169/10)Με απόφαση του Inderψy herredsrett (δικαστήριο της κομητείας Inderψy), Νορβηγία, στις 11 Μαρτίου 1996, υπεβλήθη προς το Δικαστήριο της ΕΖΕΣ αίτηση, η οποία ελήφθη από τη Γραμματεία του Δικαστηρίου στις 29 Μαρτίου 1996, συμβουλευτικής γνωμοδότησης, στην Jψrn Ulstein και Per Otto Rψiseng κατα Asbjψrn Mψller, σχετικά με τα ακόλουθα ερωτήματα:1. Η οδηγία 77/187/ΕΟΚ του Συμβουλίου πρέπει να ερμηνευθεί με τέτοιο τρόπο ώστε η έκφραση «μεταβίβαση μιας επιχείρησης, δραστηριότητας ή τμήματος δραστηριότητας» να καλύπτει μόνο περιπτώσεις στις οποίες υπάρχει κάποιο είδος σύμβασης μεταξύ μεταβιβάζοντος και εκδοχέα;2. Η αναφερθείσα οδηγία του Συμβουλίου πρέπει να ερμηνευθεί με τρόπο ώστε η έκφραση στο σημείο 1 ανωτέρω να σημαίνει ότι ο εκδοχέας υποχρεούται να αποκτήσει τα κινητά ή ακίνητα περιουσιακά στοιχεία από τον μεταβιβάζοντα;3. Το γεγονός ότι ορισμένοι μόνον, και όχι όλοι, από τους εργαζόμενους στον μεταβιβάζοντα πρόκειται να προσληφθούν από τον εκδοχέα έχει κάποια επίπτωση για την ερμηνεία της ανωτέρω οδηγίας του Συμβουλίου και, εάν ναι, τι είδους;4. Το γεγονός της πραγματοποίησης της μεταβίβασης βάσει των όρων που διέπουν τις υποβολές προσφορών και της περιορισμένης διάρκειας της παρεχόμενης υπηρεσίας, επηρεάζει την ερμηνεία της ανωτέρω οδηγίας και εάν ναι, με ποιό τρόπο;